GiliGold/VAD_KnessetCorpus huggingface dataset:
משה גפני: אני מצטער, בגלל שאתכם יש לי שפה משותפת.
משה גפני: יש עדיין ראשי מפלגות שמדברים אחרת, אבל תדעו לכם – ואני בדקתי את זה ואני בודק את זה כל הזמן – שהסקר בקרב העולים שחיים בארץ מראה, שלמעלה משבעים אחוז מעונינים שכאן תהיה מדינה יהודית.
משה גפני: המשמעות של מדינה יהודית היא נושא שאנחנו צריכים לדבר עליו, אבל הבסיס והפלטפורמה הם קודם כל מדינה יהודית.
משה גפני: אף על פי ש 28% הגדירו את עצמם כלא ציונים, קרוב ל 89% אמרו שהם רוצים מדינה יהודית.
משה גפני: אי אפשר לנהל תעמולת בחירות על בלוף.
משה גפני: תדעו לכם שהעולים מברית המועצות, מחבר המדינות, הם אנשים חכמים.
משה גפני: כמו הישראלים, אפילו יותר.
משה גפני: יש חלק מאתנו שאין להם בכלל שכל, אבל העולים הם אנשים חכמים.
משה גפני: אי אפשר לשקר אותם, גם לא במערכת בחירות.
משה גפני: מה תספרו להם?
משה גפני: סיפורים?
משה גפני: מדינת ישראל היא מדינה יהודית ודמוקרטית והיעד הוא אכן שכאן יהיה המספר הגדול ביותר של היהודים.
משה גפני: צריך לתת זכויות אזרחיות שוות גם למי שאינם יהודים.
משה גפני: נמצאים פה גם בני מיעוטים, נמצאים פה ערבים, מוסלמים, דרוזים וצ'רקסים וגם, לצערנו, גויים אחרים.
משה גפני: אנחנו צריכים לתת להם את כל הזכויות.
משה גפני: אני למשל, גבירתי יושבת הראש - אני חושב שאמרתי את זה באיזשהו פורום שאת השתתפת בו – בעד נישואים אזרחיים למי שאינו יהודי.
משה גפני: אמרתי את זה.
אורי שגב: עם יהודים?
אורי שגב: נישואים אזרחיים עם יהודים?
משה גפני: יש איזו סיבה שמפריעים לי עכשיו?
משה גפני: הרי זו לא תוכנית בטלוויזיה.
אורי שגב: נו ברור, הוא רוצה להוציא את כת הטמאים הזאת מהעם.
משה גפני: גבירתי היושבת ראש, אני מבקש שלא יפריעו לי.
משה גפני: אני בכל אופן, לא חבר בוועדה.
משה גפני: זו פריבילגיה.
משה גפני: זה בגלל שהרב הלפרט העלה את הנושא והיושבת ראש היא אשה מאד רצינית.
משה גפני: אני בעד נישואים אזרחיים למי שאינם יהודים.
משה גפני: מה אנחנו בכלל מתערבים בנישואים של גויים שנמצאים כאן, או מוסלמים או דרוזים או צ'רקסים?
משה גפני: הבעיה שלנו בעניין הזה – ואמרתי את זה – זאת הבעיה של בית המשפט.
משה גפני: מה הוא יעשה אחרי זה?
משה גפני: הוא יגיד שלא יכול להיות שבמדינה יהודית, דווקא למי שאינו יהודי יש פריבילגיה של נישואין אזרחיים ולמי שיהודי לא.
משה גפני: אנחנו הרי יודעים מה שאהרון ברק יפסוק.
משה גפני: אני, באופן עקרוני, אמרתי את זה גם במליאת הכנסת, אמרתי את זה בפורום שבו השתתפנו יחד ואני אומר את זה כאן: בעד להגיד את האמת.
משה גפני: אני שמח ומברך אותך, השר מלכיאור, על כך שאמרת את האמת.
משה גפני: קודם כל נדע את העובדות.
משה גפני: אלה העובדות.
משה גפני: כשהרב פרץ בשעתו אמר את זה, יצאו נגדו בשצף קצף.
משה גפני: אתה כנראה איש יותר נחמד ולך, חוץ מחברת הכנסת סופה לנדבר, אף אחד לא אמר כלום.
משה גפני: אמרת את האמת הידועה לנו כל השנים.
משה גפני: לא מתווכחים על העניין הזה ואני מציע לא להפוך את מערכת הבחירות למאבק בין הציבור הדתי והמסורתי לבין ציבור העולים.
משה גפני: אנחנו רוצים את העולים בארץ, אנחנו התפללנו לזה כל השנים, אנחנו מעונינים שהעולים יהיו כאן וצריך למצוא פתרון לאלה שאינם יהודים.
משה גפני: לא באמצעות מה שהציע חבר הכנסת ארנס, שהוא איש מכובד.
משה גפני: אני אמרתי פה: איך אדם חכם יכול להציע כזאת הצעה לא חכמה?
משה גפני: הרי אפשר להחליט גם לפתור את הבעיה הדמוגרפית על ידי זה שלוקחים מדינה באסיה, עם הרבה תושבים, להחליט שהם יהודים ושיבואו לארץ.
משה גפני: אין פתרון של לבוא ולמתוח את הגבולות.
משה גפני: או שהוא יהודי או שהוא לא יהודי.
משה גפני: הוא כאן, צריך לדאוג לו לזכויות אזרח.
משה גפני: אם הוא לא יהודי, לא יעזור לו שום דבר.
נעמי בלומנטל: תכף נשמע גם את חבר הכנסת גנדי ריגר.
נעמי בלומנטל: אני רוצה לומר לכם שאני קצת בדילמה.
נעמי בלומנטל: בדרך כלל אני לא אוהבת שהישיבות מתארכות מעבר לשעתיים והיום הדיון קצת ארך ולפיכך אני רוצה להתייעץ אתכם.
נעמי בלומנטל: יש כאן הרבה מוזמנים ולא שמענו בעצם את דבריכם ויש לי עם זה בעיה.
נעמי בלומנטל: גם השר מלכיאור, השר לענייני חברה ותפוצות, חייב לעזוב.
נעמי בלומנטל: אני רוצה להציע שנקיים עוד דיון ואתם תהיו הראשונים לדבר.
נעמי בלומנטל: אנחנו גם קיבלנו מהלשכה המרכזית לסטטיסטיקה נתונים שלא הספקנו עדיין להתייחס אליהם.
נעמי בלומנטל: הסוכנות נמצאת כאן והיא צריכה לומר את דברה ואפילו להגן על עצמה בפני דברים שנאמרו קודם לכן וכן לשכת הקשר.
שמואל הלפרט: זה צריך להיות בהסכמה של חבר הכנסת וילן.
שמואל הלפרט: הוא מתנגד לקיים עוד דיון בנושא.
נעמי בלומנטל: לא, הוא אחר כך שינה את עמדתו.
נעמי בלומנטל: הוא אמר שזה חשוב.
נעמי בלומנטל: בכל אופן, אני אתן עוד את רשות הדיבור לחבר הכנסת ריגר ואנחנו היום נסיים.
נעמי בלומנטל: אני מתנצלת על כך.
נעמי בלומנטל: בפעם הבאה אני אתן לכם, גם ללשכת הקשר, לסוכנות ולאחרים, להגיב.
נעמי בלומנטל: רציתי רק לומר שבלי קשר לרב פרץ אנחנו אומרים שהשר מלכיאור הוא נחמד.
משה גפני: אני לא התכוונתי.
משה גפני: גם השר פרץ בזמנו היה נחמד וגם הרב מלכיאור הוא שר נחמד, אלא שהוא מישראל אחת אז מתייחסים אליו יותר בכפפות של משי מהרב פרץ.
משה גפני: אני מתנצל, הרב מלכיאור.
נעמי בלומנטל: חבר הכנסת גנדי ריגר, בבקשה.
גנדי ריגר: אני רוצה להעלות כמה נקודות שלא התייחסו אליהן היום.
גנדי ריגר: אנחנו מדינה ציונית וצריכים להיות מקלט ליהודים.
גנדי ריגר: מה קורה היום באירופה כולם יודעים ומה קורה ברוסיה גם כן יודעים.
גנדי ריגר: הנאצים עולים.
נעמי בלומנטל: האנטישמיות בכלל.
גנדי ריגר: האנטישמיות עולה, גם ברוסיה ואף אחד לא יודע מה יהיה מחר מחרתיים.
גנדי ריגר: כל מי שנמצא שם והוא חלק - יהודי, כבר מרגיש שהוא יהודי.
גנדי ריגר: זו נקודה חשובה.
גנדי ריגר: שמענו גם את המספרים.
גנדי ריגר: יש מספרים שאומרים ש 60% לא יהודים ויש מספרים שאומר הרב גפני, ש 70% מהם רוצים לחיות במדינה יהודית.
משה גפני: 78% מתוך היהודים.
מיכאל מלכיאור: זה לגבי כלל העולים.
גנדי ריגר: מה שאני רציתי להגיד, זה שאנחנו לא תמיד יודעים מי הם הלא יהודים.
גנדי ריגר: יש אנשים שיודעים שהם לא עברו את תהליך הגיור וזו משפחה יהודית שצריכה רק לעבור את הגיור באופן פורמלי.
גנדי ריגר: הם לא מחפשים לעבור את זה כי הם מרגישים כבר שהם יהודים.
גנדי ריגר: זה חלק מהם.
גנדי ריגר: יש ביניהם חלק שבאמת לא רוצים.
גנדי ריגר: למה?
גנדי ריגר: לא יודעים.
גנדי ריגר: יש גם חלק שהם אנטישמים.
גנדי ריגר: כמה הם?
גנדי ריגר: גם לא יודעים.
גנדי ריגר: אז צריך ללמוד את הנושא.
גנדי ריגר: לעניין, מה צריך לעשות במדינה עם אלה שכותבים: לא יהודים?
גנדי ריגר: אלה שבאים היום צריכים לדעת ומוכרחים לדעת שהם באים למדינה יהודית.
גנדי ריגר: זה הנושא שלשכת הקשר והסוכנות צריכות לקבל עוד כוח אדם בשבילו, כדי ללמד אנשים עוד במקום שהם באים ממנו מה זו מדינה יהודית.
גנדי ריגר: יש לי כאן קשרים עם עולים חדשים שבאים ולא יודעים שהם באו למדינה יהודית.
גנדי ריגר: הם באו לישראל, אבל לא למדינה יהודית.
גנדי ריגר: הם באים בגיל 17, 18 ומתחילים ללמוד פה, במדינה.
גנדי ריגר: אני חושב שצריך ללמד אותם את זה יותר מוקדם, לפני שהם עולים.
משה גפני: אם הם רוצים.
עמוס להט: הם רוצים.
גנדי ריגר: לפני כמה ימים הצעתי הצעת חוק להוסיף שיעורי עזר לעולים חדשים.
גנדי ריגר: זה לא רק עברית.
גנדי ריגר: הם צריכים לדעת איפה הם גרים ושזו מדינה יהודית.
משה גפני: תמכנו בחוק הזה.
נעמי בלומנטל: צריך להעביר אותו לוועדה הזאת, משום שפה יטפלו בו יותר מהר מאשר בוועדה אחרת.
מיכאל מלכיאור: העברנו את זה לוועדת שרים.
נעמי בלומנטל: אני רק רוצה להקריא לכם מתוך כמה נתונים שהובאו לכאן, של הלשכה המרכזית לסטטיסטיקה.
נעמי בלומנטל: סליחה, מר פלתיאל ומר בן משה, שאני לא נותנת לכם את זכות הדיבור.
נעמי בלומנטל: אני רק אקרא את הנתונים.
נעמי בלומנטל: אנחנו רואים כאן בשנת 1995 72% יהודים מתוך אלה שעלו לארץ, בשנת 1996 רק 67% יהודים והיום הגענו ל 46% יהודים מתוך אלה שמגיעים לארץ.
אלי וולק: מה לגבי חתכים?
אלי וולק: גיל?
נעמי בלומנטל: אני אעבור על זה.
נעמי בלומנטל: לא יהיה לנו היום זמן ולכן התנצלתי.
נעמי בלומנטל: שבאמת יש לנו ימים לא קלים עכשיו, כפי שאתם מתארים לעצמכם, הן מבחינת המפלגות שלנו והן מבחינה אישית, בכל זאת עושים מאמץ למען ההתאחדויות של העולים ולמען העולים להגיע לכאן, ולא מצאו לנכון להגיע אנשים שהם ממונים על כל הבעיות שקיימות: רשם העמותות, שאיני רוצה חלילה לומר מילה רעה, אבל עכשיו נודע לי שהוא כן יגיע.
נעמי בלומנטל: אני מבינה שהמנהל הכללי של משרד הקליטה לא יכול להגיע.
נעמי בלומנטל: אני כמעט רציתי לבטל את הישיבה, אבל כיוון שהרשם כבר בדרך, ויש לנו כאן את נציגי המשרד לקליטת עלייה, אנחנו בכל זאת נקיים את הישיבה.
אריה קורת: זה מה שהגיע.
אריה קורת: אני מתנצל בשם דואר שליחים שלא הגיע אתמול כי זה נשלח אתמול על ידי דואר שליחים.
אריה קורת: יש לך שם את החלוקה של תמיכות שנת 1999 ושנת 2000.
וילמה מאור: תיתן לנו גם בכמה מילים איפה זה עומד.
נעמי בלומנטל: עלינו כחברי כנסת יש לחץ כבד מאוד ולחץ שהוא בבסיס חיובי, שאנשים וכל הפעילים וכל העמותות, שכפי שאנחנו יודעים מירב העבודה נעשית בהתנדבות, פשוט לא יכולים להמשיך לתפקד.
נעמי בלומנטל: אנחנו מדברים על התאחדויות של עולים, אנחנו מדברים על פרויקטים שאנחנו, הן כחברי כנסת והן הממשלה, מטילים עליהם למעשה.
נעמי בלומנטל: אומרים: אתם מתחייבים לפרוייקטים, ממשיכים פרוייקטים, ופשוט לא יכולים לתפקד.
נעמי בלומנטל: תבינו שגם עלינו יש לחץ רציני ולחץ צודק.
נעמי בלומנטל: היו לנו ישיבות קודמות גם עם רשם העמותות.
נעמי בלומנטל: כל הלחצים צודקים, אבל ישנן עמותות שאינן מתנהלות כדין, ולכן אינני רוצה לתת גיבוי בשום אופן לעמותות שאיני רוצה בהן או שרשם העמותות מוצא לנכון וגם אנחנו חברי הכנסת, רואים בעמותות כאלה שהן אינן מתנהלות כראוי או כך נראה על פניו.
נעמי בלומנטל: אינני בוחנת כל עמותה ועמותה, אין זה מתפקידי, אבל מבחינה ציבורית אינני רוצה לתת שום תמיכה לעמותה שכל הכספים שלה הולכים על משכורות או על כל מיני דברים בין שהם פוליטיים ובין שהם כדי להאדיר שמו של איש זה או אחר במערכות.
נעמי בלומנטל: אין לי שום עניין, ואני בטוחה שגם לא לחברי הכנסת.
נעמי בלומנטל: אני רוצה שנפעל כפי שפועלים גם רשם העמותות, גם משרד הקליטה, גם משרד האוצר, כל הרלוונטיים בצורה העניינית ביותר.
נעמי בלומנטל: העמותות היום הן בהחלט מסד רציני במערכת התומכת למשל בקליטת עלייה, גם בדברים אחרים.
נעמי בלומנטל: אני בעיקרון בהחלט תומכת בזה, כי תמיד הבסיס לפעילות של העמותות הוא שיש לנו הערך המוסף של הפעילות ההתנדבותית וגם המעורבות החברתית של אותם אנשים שעוסקים בזה.
נעמי בלומנטל: הניסיון שלי עם עמותות, ואני לא אכנס עכשיו לעמותות הפוליטיות, בעמותות שאני גם הייתי מעורבת בהם, שראיתי תפקוד שלהם, ראיתי תפקוד שמאוד נראה לי.
נעמי בלומנטל: זאת אומרת, ראיתי בהחלט מינימום משכורות, מינימום הוצאות ומקסימום עבודה התנדבותית, וחוץ מזה - תרומות.
נעמי בלומנטל: לכן, אני בעיקרון מאוד בעד.
נעמי בלומנטל: ברור שכאשר מנצלים עמותות למטרות שאינן כשרות, למטרות פוליטיות, למטרות שמתחילים לחלק רק משכורות או כפי שהיה לנו בעבר, עמותות שמריצות איש זה או אחר לתפקיד כזה או אחר, זה לא טוב.
נעמי בלומנטל: זה רע, ואני אהיה בעד כל ביקורת בעניין הזה.
נעמי בלומנטל: נראה לי שלרשם העמותות אולי אין מספיק כוח אדם.
נעמי בלומנטל: הכל כל כך מתעכב, ואילו אנחנו רוצים לחזק את ידיו של רשם העמותות ולא לאשר או לשחרר תקצוב, אלא לקבל את הרישוי לעמותה שפועלת כדין, ואין לו הזמן ואין לו כוח האדם כדי לבחון את העמותות האלה, אני רוצה שמדינת ישראל תהיה מסוגלת שלאותו רשם העמותות, לאותו משרד כה חשוב, יהיה כוח אדם מספיק כדי שלא יהיה עיכוב.
נעמי בלומנטל: היום יש עיכוב, ונראה לי שהבסיס שלו זה צוואר הבקבוק שנמצא שם ברשם העמותות.
נעמי בלומנטל: אני רוצה לשאול את משרד הקליטה מה המצב היום, איפה אנחנו עומדים?
נעמי בלומנטל: הלוא עליכם מופעל אותו לחץ, איפה אנחנו עומדים היום, בעיקר מבחינת ההתאחדויות ומבחינת העמותות, שעושות עבודה טובה, ועל פני השטח אתם משתפים איתם פעולה והן עומדות במצב שהן אינן יכולות להמשיך לתפקד.
אריה קורת: במצב מוזר מאוד כלפי הארגונים.
אריה קורת: נכון להיום אישרנו לכ200- עמותות שעוסקות בתחום קליטת העלייה הקצבה בסך 13.7 מיליון שקל.
אריה קורת: מתוכם נכון להיום, אנחנו כבר באמצע חודש דצמבר, רק 46 עמותות הגישו דוחות ביצוע על מנת שהמשרד יוכל להעביר אליהן את ההקצבה.
נעמי בלומנטל: מדברים על דוחות החשבון משנים עברו, אלא לגבי מה התוכניות שלהם לשנת 2001?
אריה קורת: הרשויות שמאושרות כדין לפי כתב ההתחייבות.
נעמי בלומנטל: קיבלה משנת 1999, היא ביצעה כבר עבודות, היא באה עכשיו עם מה שהיא עשתה בשנת 2000 ויש לה תוכניות לשנת 2001.
אריה קורת: כל המסמכים המשפטיים כולל מאזן מבוקר כדין.
אריה קורת: זאת אומרת, מתוך 170 העמותות האלה, נכון להיום רק 46עמותות שלחו לנו דוחות ביצוע בגין פעילות שעשו.
אריה קורת: דופן ונתנו מקדמות.
נעמי בלומנטל: האלה?
אריה קורת: נכון, התחלנו את התהליך באיחור, מתוך מגמה להגיע לתהליך שקוף, אחיד, שוויוני, פורסמו התבחינים של המשרד בחודש יוני 2000.
אריה קורת: גם בפורום הזה ישבנו ודנו והסברנו את התהליך הזה.
אריה קורת: אבל בכל זאת, אני יוצא מתוך הנחה שאם ארגון ביצע פעולה, לא הייתה שום סיבה שנכון להיום, 11 דצמבר, לא יגיעו אלינו דוחות הביצוע של העמותות.
אריה קורת: הנתון, הסברנו את הנתון.
אריה קורת: יחד עם זה, אני מאמין שעמותה שעשתה עבודה, אין שום מניעה שדוח ביצוע לא יגיע.
אריה קורת: אם ביצעת – יש לך דוחות ביצוע, יש לך דוחות רואה חשבון, אחרת אי אפשר לבוא ולהסביר.
אריה קורת: הם קיבלו את האישורים רטרואקטיביים מינואר, גם אם אישרנו את זה באוגוסט-ספטמבר.
אריה קורת: האישור היה רטרואקטיבי מה1- בינואר.
אריה קורת: זאת אומרת שהעמותה ביצעה את הפעולה, אם אכן היא ביצעה.
אריה קורת: כי עובדה שבכל זאת 46 עמותות ישבו יום ולילה והכינו את דוחות הביצוע.
אריה קורת: אני חייב לומר פה לזכותם של החשב ושל הגזברות שאכן תוך 48 שעות הכסף יצא.
אריה קורת: ארגון כמו החברה לבריטניה, תוך 48 שעות קיבל את הכסף, כי היה לנו חשוב להוכיח לארגונים שאם הם עומדים בתנאים, בתנאי הסף של המשרד, אכן הם יכולים לקבל את הכסף מיידית.
נעמי בלומנטל: לקבל?
אריה קורת: כמה כל עמותה מקבלת.
אריה קורת: תראו כאן גידול משמעותי בשנת 2000 לעומת שנת 1999.
אריה קורת: אם זה התאחדות עולי אמל"ט - בשנת 1999 לא קיבלה, השנה קיבלה 30,000 שקל.
אריה קורת: אם זה התאחדות עולי חמ"ה - לפני שנה קיבלה 200,000 שקל והשנה קיבלה 560,000 שקל.
אריה קורת: כמו כן, התאחדות יוצאי גרוזיה, שלא קיבלה לפני שנה, והשנה קיבלה 47,000 שקל.
אריה קורת: התאחדות עולי הפדרציה של דרום אפריקה - לפני שנה קיבלה 25,000 שקל, השנה קיבלה 35,000 שקל.
אריה קורת: יש לנו גם מעקב על כל ארגון.
נעמי בלומנטל: הן מבין 46 העמותות שכבר הגישו דוח ביצוע?
אריה קורת: שאושרו להן.
קריאה: הדוחות מבוצעים, לא לפני.
נעמי בלומנטל: ואז אתה מקבל.
אריה קורת: עשינו קודם, באישור מיוחד ארגוני העולים קיבלו מקדמות ופרסמנו את זה גם בעיתון.
אריה קורת: גם לזה אין שום תקדים שמשרד מפרסם מודעה בעיתון.
נעמי בלומנטל: שקיבלו מקדמות, הרוב ביצעו ונתנו לכם דוח ביצוע?
נעמי בלומנטל: כי אחרת נרגיש לא נוח עם זה.
אריה קורת: שקיבלו מקדמות ועדיין לא שלחו דוחות ביצוע, וזה לא טוב.
אריה קורת: כספים מהמדינה, ועדיין לא שלחו דוחות ביצוע.
העמותות ומתחננים: ביצוע.
נעמי בלומנטל: שבדיוק נכנס כרגע?
נעמי בלומנטל: מר עמירם בוגט, אנחנו בדיוק הגענו אליך, כי אנחנו בדיוק מקבלים דיווח, שנשמע לא רע בכלל, ממשרד הקליטה.
נעמי בלומנטל: אני אנסה לומר בכמה מילים איפה אנחנו מצויים מבחינת הלחץ והמערכת הציבורית, אנחנו הלוא מייצגים את אותן התאחדויות עולים וגופים שונים שעשו פעילות, ורציתי לדעת איפה צוואר הבקבוק, האם אצלכם נמצא צוואר הבקבוק?
נעמי בלומנטל: מה שמסתבר הוא שכ200- עמותות והתאחדויות רשומות, כ170- עמותות עברו את כל הרישומים, כלומר, קיבלו אישורים, מהן אפילו היו עמותות והתאחדויות, כ78-, שקיבלו מקדמות, שזה היה תקדים ונעשה בעקבות לחץ מצדנו, כדי שהן תוכלנה להמשיך לפעול.
נעמי בלומנטל: עכשיו בדיוק שאלתי, מתוך אותן 78 שקיבלו מקדמות, כמה מהן טרם נתנו דוח ביצוע, אחרת זה יאכזב אותנו מאוד שאנחנו לוחצים כל כך שהן תקבלנה מקדמות, ואם הן לא פועלות כראוי.
נעמי בלומנטל: .. אני שומעת שמתוך 78 העמותות, 28 עמותות עדיין לא נתנו דוח לגבי הביצוע.
נעמי בלומנטל: מבחינת הסקירה, ובדיוק שאלתי את מר אריה קורת האם אצלם במשרד יש צוואר בקבוק, כי אנחנו מצד שני שומעים כל הזמן תלונות, לא קיבלנו ולא הגיע ואנחנו לא מקבלים את האישורים, אז אני רק רגע אשאל.
אריה קורת: 2000.
אריה קורת: אין לנו בעיה עם רשם העמותות.
אריה קורת: אני חייב לומר שהגמשנו את לוח הזמנים שלנו כמיטב יכולתנו, וגם לפני חודשיים אם באה עמותה עם אישור רשם העמותות, אישרנו לה את ההקצבה.
אריה קורת: התגמשנו עד כמה שיכולנו, וזה מתוך מגמה לבוא לקראת הארגונים עד כמה שאנחנו יכולים.
מיכאל נודלמן: "אביב" קיבלה 20,000 שקל ועמותה גדולה "מופת", למרות שהיא גדלה, קיבלה פחות מאשר היה קודם.
אריה קורת: למשרד החינוך ונקבעו תבחינים מיוחדים לאותם ארגונים שמעסיקים מורים עולים.
אריה קורת: כך שעמותות כמו איגוד מורים עולים וכמו "מופת" קיבלו מהמשרד השנה באופן יחסי פחות, אבל קיבלו כספים מאפיק אחר של משרד החינוך שלפני שנה לא קיבלו.
אריה קורת: זאת אומרת, לפני שנה כל הפרויקטים של איגוד מורים עולים או של "מופת" הגיעו למשרד.
אריה קורת: היום החלוקה התקציבית היא כך שבפועל גם "מופת" וגם איגוד מורים עולים קיבלו בשנת 2000 יותר מאשר בשנת 1999.
מיכאל נודלמן: לא קיבלו?
אריה קורת: התגמשנו.
אריה קורת: רק עמותה שקיבלה מעל ל20,000 שקל והביאה מאזן מבוקר הייתה זכאית לקבל מקדמה.
אריה קורת: אבל עובדה שנכון להיום עדיין יש 28 עמותות שקיבלו כספים, כספי מדינה, ועדיין לא מסוגלות להוציא לנו דוח ביצוע.
נעמי בלומנטל: כוח אדם?
נעמי בלומנטל: זאת אומרת, אנחנו רואים שנעצרות עמותות כי הן לא נבדקו מספיק ואין עדיין תשובות, הדברים אינם מאושרים והעמותה איננה מאושרת, לכן שאלתי אולי הכיוון שלנו צריך להיות ללחוץ על כך שלרשם העמותות יהיה יותר כוח אדם או האם הם עומדים בזה?
מיכאל נודלמן: גרוע.
מיכאל נודלמן: אי אפשר כך.
אמנון דה-הרטוך: התמיכות במדינה לא מקבל ביטוי, זאת אומרת אין הוצאת כספים לתמיכות חדשות.
אמנון דה-הרטוך: תמיכות שנת 2001 לא תצאנה לדרך אם לא יהיה אישור תקציב.
נעמי בלומנטל: המפלגות השונות, בין כל הסיעות שמיוצגות כאן בכנסת.
אריה קורת: עבודה להפקת לקחים.
אריה קורת: בתהליך הזה גם התייעצנו עם מה ארגונים, גם ארגוני עולים.
אריה קורת: נכון להיום סיימנו את כל התהליך.
אריה קורת: אני מקווה שבתוך שבוע נוכל להעביר את ההצעות של המשרד לאישור היועץ המשפטי, ואנחנו מקווים מאוד שעד סוף דצמבר ייצא פרסום בעיתון על אפשרות של הענקת תמיכות לשנת 2001.
אריה קורת: אני מודיע שיילקח בחשבון התהליך הזה שהיה בשנת 2000, ואם התוצאה תעמוד בעינה כפי שהיא היום, אז אני אומר לכם שהמצב יהיה קשה.
אריה קורת: בקצב הזה, אנחנו בשנת 2001 בהחלט נעמוד בפני קשיים.
אריה קורת: לא פחות משנתיים.
נעמי בלומנטל: מנהלת הוועדה הגברת וילמה מאור, שאחת הבעיות שהייתה היא שלמעשה מאוחר מאוד הם ידעו איפה הם עומדים, ועד אז הם גם לא קיבלו תקציבים ולא זז שום דבר, אז אולי אין פלא…
אריה קורת: הדברים כפי שהם על השולחן.
אריה קורת: עמותה שמקבלת אישור שמדינת ישראל מעניקה לה מענק של כספים, של הרבה מאוד כסף, והיא נדרשת רק לתת דוח ביצוע, אילו אני הייתי יושב ראש עמותה כזאת, הייתי יושב כל היום וכל הלילה ומכין דוח ביצוע.
אריה קורת: האישורים הגיעו בספטמבר-אוקטובר.
ניר גלעד: בסוף השנה.
אריה קורת: ובסך הכל אני צריך רק לתת דוח ביצוע, ואני יוצא מתוך הנחה שהפעולה בוצעה, כי אחרת לא יקבלו את הכסף, אז יושבים כל הלילה ומכינים דוח ביצוע.
נעמי בלומנטל: ואני מאוד מעריכה אתכם, אתם לא אנשי פוליטיקה, אתם אנשים שעושים מלאכתכם נאמנה, אני בטוחה בכך.
נעמי בלומנטל: עלו כאן טענות בוועדה, בין בקול ובין בשקט, וזאת איזו שהיא הערה שאני בכל זאת רוצה לשאול אותה.
נעמי בלומנטל: אני אומרת לכם מה עלה פה בוועדה אולי בקול ואולי בלחש, שלשרה היה עניין להכניס עמותות שמקורבות אליה, ולפיכך היא עיכבה את כל ההקצבות כדי שהיא תוכל להכניס עמותות חדשות ולכן גם פעלה לכך.
נעמי בלומנטל: אלה דברים שאני שמעתי כאן בלחש, אני לא בטוחה שזה מופיע באחד הפרוטוקולים.
נעמי בלומנטל: ייתכן שהיה עניין מיוחד לשרה להכניס עמותות חדשות ולכן היא עיכבה את מתן התקציבים.
נעמי בלומנטל: אני לא שואלת כאן שאלה פוליטית.
נעמי בלומנטל: אני שואלת שאלה שהיא לא תישמע פוליטית, האם היה איזה שהוא מיקוח מלמעלה שקיבלתם איזו שהיא הנחיה לעכב את כל מתן התמיכות בשל שיקולים זרים שהיו במערכת?
טובה פינקלשטיין: פשוט לא היו דברים מעולם, ואני אומרת את זה במלוא האחריות.
אריה קורת: יש לנו פה בדיוק תהליך יום-יום איפה עמדנו, מה בוצע.
אריה קורת: כל דבר פורסם בעיתון.
אריה קורת: להפך, מידת השקיפות שהייתה השנה, לא זכורה לי שנה שבה העניין הוצג כל כך שקוף, כל כך אחיד וכל כך שוויוני כמו השנה.
אריה קורת: בפועל, אם תעברי פה, בהחלט תראי עמותות שאולי מישהו עשוי לחשוב שהן קרובות לאדם זה או אחר, התהליך והבחינה היו מאוד מקצועיים, התבחינים פורסמו בעיתונים ועל פיהם חולקו הכספים.
נעמי בלומנטל: את רוצה להוסיף משהו?
נעמי בלומנטל: שיקולים זרים?
סופה לנדבר: את תמשכי אותם בלשון, אני חושבת שזה לא יהיה לזכותו של בנימין נתניהו.
סופה לנדבר: אני חושבת שאם אנחנו נזכור מה העמותות שקיבלו אז, אז הם היו בהחלט לא פוליטיות.
נעמי בלומנטל: שבעדינות רבה ובזהירות רציתי, חשוב לי שגם התשובה של עובדי המשרד תהיה בפרוטוקול, שלא הופעל עליהם שום לחץ.
סופה לנדבר: חושבת שמה שאנחנו היום צריכים הוא לעזור למשרד הקליטה ולעזור לעמותות להקל על תהליכים, ואני אסביר למה אני מתכוונת.
סופה לנדבר: אני חושבת שאני צריכה לומר לזכות משרד הקליטה שלא היו שם שיקולים.
סופה לנדבר: להפך, אם אני לפני כמה שנים הייתי בקשיים ואף אחד לא ניסה לעזור בוועדת העלייה והקליטה או בוועדה זו או אחרת, אני מדברת על התאחדות יוצאי מדינות חבר העמים, כאשר הפורום היה בקשיים, אז הזמינו את רשם העמותות וניסו ללחוץ, ואני חושבת שבצדק, משום שלארגוני העולים צריכים לעזור, וניסו לעזור לארגונים שהיו בקשיים כדי להוציא אישורים נדרשים ולתת להם אפשרות להיכנס למעגל כל האישורים.
סופה לנדבר: אני חושבת שפשוט צריכים לעזור לעמותות, להוציא את הכסף.
סופה לנדבר: אנחנו צריכים לעזור כך שעד סוף חודש דצמבר עמותות שיצטרכו לקבל אישור לשנה הבאה, יקבלו אישור ומכתב עם אישור לפעילות לשנה הבאה.
סופה לנדבר: אינני חושבת שזה הוגן כלפי ארגוני עולים, להחליף כל פעם את הדרך, להחליף כל פעם את האישור, וכאשר כבר אישרו, אז לקבל את האישורים לפעילות דווקא באוקטובר.
סופה לנדבר: מר אריה קורת צודק ולא צודק.
סופה לנדבר: אני אסביר לך במה אינך צודק.
סופה לנדבר: אתה יודע בדיוק שלעמותות שאתם אישרתם, חוץ מהבריטים או אחרים, אין כסף.
סופה לנדבר: זאת אומרת, כדי להוציא ולקבל ממשרד הקליטה צריכים להכניס לפעילות כסף, ואת הכספים האלה אין.
סופה לנדבר: אז לקחת את המכונה ולהדפיס את הכסף?
סופה לנדבר: לגנוב את הכסף?
סופה לנדבר: מה לעשות?
סופה לנדבר: אני חושבת שהדרישה של ועדת עלייה וקליטה צריכה להיות אישור לשנה הבאה.
סופה לנדבר: עד סוף דצמבר ארגוני העולים צריכים לקבל תשובה מי נכנס למעגל האישורים ולאיזה פעילות.
סופה לנדבר: יש לעשות את זה במהירות, כי זה לא הוגן כלפי ארגוני העולים.
סופה לנדבר: אני חושבת שמשרד הקליטה והוועדה באמת מנסים ומשתדלים לעזור, ונתנו מקדמה, אבל זה לא כל כך עוזר היום.
סופה לנדבר: הרי הם קיבלו אישורים בחודש אוקטובר.
סופה לנדבר: ארגוני העולים עשו פעילות, הם עשו תכניות שלא נכנסו למסגרת של אישורים של משרד הקליטה, ואז קורה שחלק גדול של פעילות שכבר בוצעה לא נכנסת למסגרת האישורים.
סופה לנדבר: כנראה שצריכים לעזור לארגוני העולים שכן הוכיחו את הפעילות, להעביר מסעיף לסעיף משום שאחרת אם הם קיבלו בחודש אוקטובר, איך הם יכולים לדבר בחודש דצמבר על מה שהם עשו כאשר עוד עושים להם מגבלות ובעצם בדרך הם לא יכולים לעבור את זה בשקט ובשלווה.
סופה לנדבר: אני חושבת שכאשר כבר אישרו את הכספים, כדי שהם יהיו מסוגלים למשוך אותם, יש לאשר להעביר את זה מסעיף לסעיף משום שאחרת פשוט חלק גדול של הכספים יישארו בקופה, ואנחנו נגד.
אריה קורת: שוב התגמשנו עם לוח הזמנים ואיפשרנו לעמותות עד סוף חודש נובמבר להגיש שינוי ייעוד.
אריה קורת: כמובן מותנה במספר תחומים ובמספר דברים שהיו ידועים מראש.
אריה קורת: שינוי ייעוד ניתן לעשות במסגרת אותה תוכנית מקורית שהגישו.
אריה קורת: זאת אומרת, לא ניתן באמצע השנה להגיש תוכנית חדשה.
סופה לנדבר: יוצאי ברית המועצות.
נעמי בלומנטל: יש אצלכם איזה שהוא צוואר בקבוק?
נעמי בלומנטל: הקריאה שלנו היא לעלייה ושוב עלייה ואחר כך לקליטה מוצלחת, ורוב העמותות שאני מכירה עושות עבודה יפה, טובה, קולטים, מדברים, עושים הרבה מאוד פעילות שבעצם הממשלה הייתה צריכה לעשות, בין עם צעירים, בין עם קשישים, בכל מיני תחומים, והייתי רוצה לשמוע את עמדתך בעניין.
עמירם בוגט: נאמרו.
עמירם בוגט: אנשי המקצוע אמרו שיחידת רשם העמותות תיפקדה בסדר, אז אני מעדיף לשתוק.
עמירם בוגט: מדברים ששמעתי פה כרגע, אני רוצה לציין דבר נוסף בתור צופה אובייקטיבי בכל מה שקרה במערכת, רמת הגמישות והסיוע והניסיון להתערב ולעזור בעמותות של עלייה וקליטה - עוד לא ראיתי לזה אח ורע בכל משרד אחר.
עמירם בוגט: העמידה של "בית הלל" ולפנים משורת הדין ושהוועדה הזאת מתכנסת פעם שנייה או שלישית בעניין הזה וסיוע של אנשי המשרד, אני לא ראיתי דבר כזה, ונדנוד במובן החיובי של העניין, שלי, של אנשי המשרד, אני לא ראיתי דבר כזה במשרד אחר, ואני חושב שזה דבר נהדר.
עמירם בוגט: חייבים גם לזכור מבחינה אובייקטיבית שזו שנה שהיועץ המשפטי לממשלה קבע את העניין של גיבוש אמות המידה, ולכן הכל נדחה בחודשים רבים.
עמירם בוגט: העניין של ניהול תקין היה תהליך חדש, ואני חושב שדווקא התוצאות הן נהדרות.
עמירם בוגט: מבחינתי אני יכול לומר שמאז הישיבה הקודמת של הוועדה הזאת לפני כמה חודשים, עשינו שני ימים פתוחים אצלנו לכאורה, עמותות נעזרו בזה, היה סיוע פרטני גם לא בימים הפתוחים, והעמותות שהגיע להן קיבלו את ה"ניהול תקין", וכרגע אנחנו עומדים במצב של כ80- עמותות שאין להן ניהול תקין, 14 בגלל סירוב.
עמירם בוגט: 14 מטעמים מהותיים שיורדים לשורשו של עניין, כלומר, כנראה שלא יקבלו, משום שמצאנו ליקויים משמעותיים מאוד, ויש עוד 64 עמותות שעדיין לא הגישו את המסמכים הבסיסיים, וכאן אני חוזר רק על מה שאמר חברי ממשרד הקליטה, שאם דורשים להגיש דוח כספי, תגישו את רשימת מקבלי השכר, תגישו את הדברים הבירוקרטיים והאלמנטריים שצריך להגיש, הייתי יושב יום ולילה ומגיש.
עמירם בוגט: כל מה שקורה בעמותות, אלה דברים שאין ספק שהם בנפש של מדינת ישראל, הקצבה ממשלתית היא עדיין חסד ולא זכות.
עמירם בוגט: אם מבקשים חסד, אזי צריך לבצע את התנאים האלמנטריים לקבלת הדבר הזה.
עמירם בוגט: הבשורה שאני יכול להגיד היא בעקבות סיכום שלי עם החשב הכללי, וזה פורסם בעיתונות, יכול להיות שהוא אמר את זה כבר לפני שהגעתי, מי שיש לו אישור ניהול תקין לשנת 2000, ייחשב גם כניהול תקין לשנת 2001, לא צריכים להתרוצץ, אין צווארי בקבוק, אלא אם כן אנחנו נבטל את האישור.
עמירם בוגט: פונה לאנשים שמעוניינים בסיוע של אותן אגודות, וזה אותן 64 עמותות שטרם הגישו, ואם לא יקבלו אישור ניהול תקין עד ה31- בחודש, הפן האחר של ההחלטה הוא שהן לא תקבלנה בשנת 2001.
עמירם בוגט: המצב המצולם של ה31- לדצמבר, חוץ מחריגים שנקבעו, החשב ואני נסתדר עם זה, חוץ מחריגים, התמונה המצולמת ב31- בחודש היא התמונה עד סוף שנת 2001.
נעמי בלומנטל: עמותות?
נעמי בלומנטל: בחודש ויש גם בחירות.
עמירם בוגט: אין צוואר בקבוק, ואולי זה בעוכריי, גם אין לי בעיה של כוח אדם.
עמירם בוגט: יש לי בעיה אחת, וכמובן שזה לא לוועדה הזאת, ואני אשוחח גם כן עם אנשי האוצר, יש לי כל שנה בעיה של מימון ביניים בחודשים ינואר, אפריל, מרץ, עד שהעמותות משלמות את האגרה שלהן, ועל זה אנחנו נצליח לדבר.
עמירם בוגט: פברואר, מרץ, עד שמשלמים את האגרה, איך אני מממן את הפעילות שלי, ונצליח למצוא לזה פתרון.
עמירם בוגט: ב2001-, גם אני מבקש להצטרף להחלטה הגלובלית.
נעמי בלומנטל: על כל מה שאתה עשית למען העמותות וארגוני העולים.